Buk Song
DEVIT I RAITIM DISPELA SONG.
1Givim biknem long BIKPELA, yupela ol ensel bilong heven, givim biknem long BIKPELA long glori na strong bilong Em.
2Givim biknem bilong BIKPELA long ol glori i pas long nem bilong Em.
Brukim skru long BIKPELA na litimapim nem long Em long holi pasin bilong Em, ol holi pasin i naispela tru.
3BIKPELA i toktok, na nek bilong Em i stap antap long solwara;*
God bilong glori i toktok, na nek bilong Em i pairap,
nek bilong BIKPELA i pairap na i winim nois bilong biksolwara.
4BIKPELA i toktok, na nek bilong Em i gat pawa;
nek bilong BIKPELA i gat bikpela namba stret.
5BIKPELA i toktok, na nek bilong Em i brukim ol diwai sida;
BIKPELA i brukim na mekim liklik ol diwai sida bilong Lebanon.
6Em i mekim maunten Lebanon i kalap olsem pikinini bulmakau,
na maunten Hermon i kalap olsem yangpela wel bulmakau.
7BIKPELA i toktok, na nek bilong Em i painim mak bilong en olsem paia bilong laitning.
8BIKPELA i toktok, na nek bilong Em i seksekim ples wesan;
BIKPELA i seksekim ples Wesan bilong Kades.
9BIKPELA i toktok, na nek bilong Em i mekim strongpela diwai i tanim,
na lip bilong ol diwai bilong bus i lus nating.
Na long holi tempel bilong Em olgeta i bikmaus olsem, “Glori bilong God i bikpela tru!”
10BIKPELA i bosim bikpela tait; **
BIKPELA i sindaun king bilong oltaim oltaim.
11BIKPELA i save givim strong long ol manmeri bilong Em;
BIKPELA i save blesim ol lain bilong Em na givim bel isi long ol.
* Ating Devit i lukim stom i kam long solwara na dispela i kirapim tingting bilong em.
** Lukim Jenesis 7:11-12.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn